CELEX: 32019D0119
Language: bg
Date: 2019-01-24 00:00:00
Title: Решение за изпълнение (ЕС) 2019/119 на Комисията от 24 януари 2019 година за изменение на Директива 2002/56/ЕО на Съвета по отношение на датата, посочена в член 21, параграф 3, до която държавите членки имат правото да продължават валидността на решенията относно равностойността на посадъчен материал от картофи от трети държави (нотифицирано под номер С(2019) 247)

28.1.2019   
               
               
                  BG
               
               
                  Официален вестник на Европейския съюз
               
               
                  L 24/26
               
            
         РЕШЕНИЕ ЗА ИЗПЪЛНЕНИЕ (ЕС) 2019/119 НА КОМИСИЯТА
         от 24 януари 2019 година
         за изменение на Директива 2002/56/ЕО на Съвета по отношение на датата, посочена в член 21, параграф 3, до която държавите членки имат правото да продължават валидността на решенията относно равностойността на посадъчен материал от картофи от трети държави
         
            
               (нотифицирано под номер С(2019) 247)
            
         
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2002/56/ЕО на Съвета от 13 юни 2002 г. относно търговията с посадъчен материал от картофи (1), и по-специално член 21, параграф 3, втората алинея от нея,
         като има предвид, че:
         
                     (1)
                  
                  
                     В Директива 2002/56/ЕО се предвижда, че считано от определени дати, държавите членки не могат повече сами да определят равностойността на посадъчен материал от картофи, произведен в трети държави, с посадъчен материал от картофи, произведен в рамките на Съюза и съответстващ на разпоредбите на посочената директива.
                  
               
                     (2)
                  
                  
                     Независимо от това, тъй като дейността по установяване на равнището на Съюза на равностойността на посадъчен материал от картофи от всички засегнати трети държави не бе приключила, с Директива 2002/56/ЕО бе разрешено на държавите членки да продължат до 31 март 2017 г. валидността на решенията за равностойност, които те вече са взели за посадъчен материал от картофи от някои трети държави, който не е обхванат от установена на равнището на Съюза равностойност. Тази дата бе избрана в съответствие с края на периода за пускане на пазара на посадъчен материал от картофи.
                  
               
                     (3)
                  
                  
                     Тъй като горепосочената дейност все още не е приключила, а новият пазарен сезон ще започне преди края на 2018 г., е необходимо да се разреши на държавите членки да продължат валидността на своите национални решения за равностойност. Срокът на разрешението следва да бъде до 31 март 2024 г., за да се предостави достатъчно време за установяването на тази равностойност на равнището на Съюза. Това е в съответствие с датата, приета в Решение за изпълнение 2011/778/ЕС на Комисията (2).
                  
               
                     (4)
                  
                  
                     Поради това Директива 2002/56/ЕО следва да бъде съответно изменена.
                  
               
                     (5)
                  
                  
                     Мерките, предвидени в настоящото решение, са в съответствие със становището на Постоянния комитет по семена и посадъчен материал за земеделие, градинарство и горско стопанство,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 21, параграф 3, първата алинея от Директива 2002/56/ЕО датата „31 март 2017 г.“ се заменя с „31 март 2024 г.“.
         
         
            Член 2
            Адресати на настоящото решение са държавите членки.
         
         
            Съставено в Брюксел на 24 януари 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 193, 20.7.2002 г., стр. 60.
         
            (2)  Решение за изпълнение 2011/778/ЕС на Комисията от 28 ноември 2011 г. за разрешаване на някои държави членки да предоставят временни дерогации от някои разпоредби на Директива 2000/29/ЕО на Съвета по отношение на картофи за посев с произход от определени провинции на Канада (ОВ L 317, 30.11.2011 г., стр. 37).